ⵜⴰⵡⵓⵔⵉ ⵜⵓⴼ ⵉⵏⵙⵉ ⴷ ⵓⵛⵛⴰⵏ ⴷ ⵓⴽⵄⴱ. ⴽⵔⴰⴷ ⵏ ⵉⵅⵅⴰⵎⵏ ⴳⴰⵔ ⴷⴰⴼⴼⵉⴼ. ⴽⵓ ⴰⵅⵅⴰⵎ ⵙ ⵜⵡⵡⴰⵔⵜ ⴷ ⵜⴱⵓⵔⵊⵉⵜ ⵏⵏⵙ. ⵉⵏⵙⵉ ⴷⴳ ⵉⴳⴳⵔ ⵉⴼⵕⵕⵉⵏ ⵜⵓⴳⴰ. ⵉⵏⵙⵉ: ( ⵉⵙⴼⴼⴹ ⵜⵉⴷⵉ ) ⵜⴰⵔⵖⴰ ⵜⴼⵓⴽⵜ, ⵜⴰⵛⵇⴰ ⵜⴰⵡⵓⵔⵉ, ⵉⵜ ⵅⵚⵚⴰⵙ ⵜⴰⵡⵉⵣⵉ ( ⴰⴷ ⵉⵖⵔ ) ⴰⵢ ⴰⴽⵄⴱ.. ⴰⵢ ⵓⵛⵛⵏ .... ⵓⵛⵛⵏ: ( ⴰⴷ ⵉⵙⵙⵉⵊ ⵣⴳ ⵓⵙⴽⵙⵉⵍ ⴰⵣⵍⵎⴰⴹ ) ⵡⵉ ⴷⴰⵢⵉ ⵜⴰⵖⴰⵔⵏ? ⴰⴽⵄⴱ: ( ⴰⴷ ⵉⵙⵙⵉⵊ ⵣⴳ ⵓⵙⴽⵙⵉⵍ ⴰⴼⴰⵙⵉ ) ⵎⴰⵅ ⴷⵉⵢⵉ ⵜⴰⵖⴰⵔⵎ? ⵉⵏⵙⵉ: ( ⴰⴷ ⵉⴱⴷⴷ ) ⴷⴷⵓⵎⴷ ⴰⴷ ⴰⵢⵉ ⵜⵄⴰⵡⵏⴰⵎ. ⵓⵛⵛⵏ: ⵎⴰⵅ ⴷⴰⵖ ⵜⵚⴷⴷⴰⵄⴷ ⴰ " ⴱⵓⵎⵃⴰⵏⴷ ". ⵎⴰⵢⵉⵏ ⵢⴰⵄⵏⴰ ⵉⵎⴰⵍ ⴰ ⴰⵢ ⴰⴽⵄⴱ? ⴰⴽⵄⴱ: ⵉⵎⴰⵍ ⴰ ⴷ ⵜⴰⴼⵙⵓⵜ! ⵓⵛⵛⵏ: ⵎⵉⵏ ⵙⴽⴰⵔⵉⵏ ⵎⵉⴷⴷⵏ ⴷⵉ ⵜⴼⵙⵓⵜ? ⴰⴽⵄⴱ: ⵜⴼⵊⵊⴻⵊⵏ ⴷⵉ ⵜⴰⴳⴰⵏⵜ.. ⵜⴰⵎⴰ ⵉⵙⴰⴼⴼⵏ.. ⵉⵏⵙⵉ: ⵉ ⵜⴰⵡⵓⵔⵉ? ⴰⴽⵄⴱ: ( ⵉ ⵡⵓⵛⵛⵏ ) ⵎⴰⵏⵉ ⵖⵔ ⵏⴰⴷⴷⵓ ⴰⵙⵙ ⴰ? ⵓⵛⵛⵏ: ⵖⴰⵔ ⵡⴰⵙⵉⴼ. ⵜⴰⵍⵍⴰ ⵜⵓⴳⴰ.. ⵜⵉⵍⴷⵊⵉⴳⵉⵏ.. ⴰⴽⵄⴱ: ⵉⵊⴹⴰⴹ ... ⴰⵟⵓ ... ⵜⴰⴼⵓⴽⵜ.. ⴰⴷ ⵇⵏⵉⵏ ⵜⵉⴱⴰⵔⵊⴰⵜⵉⵏ, ⴰⴷ ⴼⵖⵏ ⴰⵎ ⴽⵙⵉⵏ ⵉⵣⵄⴱⵓⵍⵉⵏ ⴷ ⵡⴰⵕⵕⵓⴹ ⵏ ⵜⴼⵙⵓⵜ. ⵉⵏⵙⵉ: ⵢⴰⵍⵍⴰⵀ ⴰⴽ ⵉⴷⵏⵖ ⴰ ⵉⵏⵙⵉ. ⵉⵏⵙⵉ: ⵓⵀⵓ.. ⵓⵀⵓ.. ⵢⵓⴼ ⵜⴰⵡⵓⵔⵉ ⵉⵏⵓ. ⵓⵛⵛⵏ: ⴰⴷ ⵊⵊⵉⵜ, ⵓⵔ ⴻⵙⵙⵉⵏ ⵉ ⵜⵓⴷⵔⵜ. ⴰⴷ ⵉⴼⴼⵖ ⵓⵛⵛⵏ ⴷ ⵉⴽⵄⴱ, ⵉⵏⵙⵉ ⴰⴷ ⴰⴷⵡⴰⵍ ⵖⴰⵔ ⵜⴰⵡⵓⵔⵉ ⵏⵏⵙ. ⴷⴰⵜ ⵉ ⵡⵓⵅⵅⴰⵎ; ⵜⵓⴳⴰ ⵜⵖⵎⵉ; ⵉⵏⵙⵉ, ⵉⵎⴳⴳⵔ ⵉⵎⵏⴷⵉ. ⴰⴽⵄⴱ, ⴰⴷ ⵢⵉⵔⵣⵎ ⵜⴱⵓⵔⵊⵜ, ⴰⴷ ⵢⵉⵙⵙⵉⵊ. ⵓⵛⵛⵏ, ⴰⴷ ⵢⵉⵙⴽⵔ ⵣⵓⵏⴷ ⴰⴽⵄⴱ, ⴰⴷ ⵢⵉⵙⵙⵉⵊ. ⴰⴽⵄⴱ: ⵎⴰⵏ ⵜⵙⴽⴰⵔⵉⴷ ⴰ ⵉⵏⵙⵉ? ⵉⵏⵙⵉ: ⵅⴰⴷⵎⴰⵖ. ⴰⴽⵄⴱ: ⵎⵉⵏ ⵜⵅⴰⴷⵎⴰⴷ? ⵉⵏⵙⵉ: ⵎⴳⴳⴰⵔⵖ. ⴰⴽⵄⴱ: ( ⵉⵜ ⵎⵍⵍⵉⵖ ) ⵎⵉⵏ ⵉⵜ ⵎⴳⴳⴰⵔⴷ? ⵉⵏⵙⵉ: ⴰⵙⴰⴽⴽⴰ ⴰⵜ ⵙⵏⴰⴷ. ⵓⵛⵛⵏ: ( ⵉⵜ ⵎⵍⵍⵉⵖ ⵔⴰⴷ ⵏⵜⵜⴰ ) ⴰⵙⴰⴽⴽⴰ ⵙ ⴰⵕⵥⵇ ⵏⵏⵉⵙ ⴰ ⵢⵉⵏⵙⵉ. ⵉⵏⵙⵉ: ( ⴰⴷ ⵉⴱⴷ ) ⵉⵡⴰ ⵖⴰⵔ ⴰⵙⴰⴽⴽⴰ ⴰⵏⵥⵕ. ⴰⴽⵄⴱ: ( ⵉ ⵡⵓⵛⵛⵏ ) ⵎⴰⵏⵉ ⵖⴰⵔ ⵏⴷⴷⵓ ⴰⵙⵙⴰ? ⵓⵛⵛⵏ: ⵖⴰⵔ ⵢⵉⵍⵍ, ⵖⴰⵔ ⵢⵉⵊⴷⵉ, ⵖⴰⵔ ⵜⴼⵓⴽⵜ ..... ⵉⵎⴰⵍ ⴰ ⴷ ⴰⵏⴱⴷⵓ. ⴰⴽⵄⴱ: ⵎⴰⵏ ⵙⴽⵔⵉⵏ ⵎⵉⴷⴷⵏ ⴷⴳ ⵓⵏⴱⴷⵓ? ⵓⵛⵛⵏ: ⵜⵅⵢⵢⴰⵎⵏ.. ⵜⵓⵔⴰⵔⵉⵏ.. ⵜⵙⴰⴼⴰⵔⵏ ... ⵉⵏⵙⵉ: ⵎⴰⵛ ⵉⵏⵏⵉ ⵅⴷⵎⴰⵏ, ⵓⵔ ⵉⵏⵏⵉ ⵉⵟⵚⴰⵏ ⴰⵙⴳⴳⵯⴰⵙ ⵎⴰⵕⵕⴰ! ⵓⵛⵛⵏ: ⵅⴷⵎ ⴽⵢⵢⵉⵏ? ( ⵉ ⵓⴽⵄⴱ ) ⵉⵙⵉⴷ ⵜⴰⵔⴰⵣⴰⵍ ⴷ " ⴷⴷⵓⵣⴰⵏ " ⴰⵏⴷⴷⵓ ⵙ " ⵍⴱⵃⵔ ". ⵉⵏⵙⵉ: ⴰⵀⵢⴰ ... ( ⵉⴽⵄⴱ ⴷ ⵡⵓⵛⵛⵏ, ⴰⴷ ⴽⵛⵎⵏ, ⴰⴷ ⵇⵏⵉⵏ ⵜⵉⴱⵓⵔⵜⴰⵜⵉⵏ ) ⴰⴷ ⵢⴰⵙ ⵉⵎⴰⵍ ⴰⴷⵜ ⵉⵏⵉⵎ ⵎⵍⵉ ⵏⴰⵅⴷⵎ..! ⵉⵏⵙⵉ, ⴰⴷ ⵉⵄⵇⴰⴱ ⵖⴰⵔ ⵜⵡⵓⵔⵉ ⵏⵏⵙ, ⴰⴷ ⵉⵔⵉ. ⵓⵛⵛⵏ ⴷ ⵉⴽⵄⴱ, ⴰⴷ ⴼⴼⵖⵏ, ⴰⴷ ⵓⵔⵉⵔⵏ ⵙ ⵜⵎⴰⵍⵍⵉⵖⵜ ⴰⴳ ⵉⵏⵙⵉ. ⵉⵏⵙⵉ, ⴰⴷ ⵉⴼⵙ, ⴰⴷ ⵉⵥⵕ ⴷⴳ ⵉⴽⵄⴱ ⴷ ⵡⵓⵛⵛⵏ. ⵓⵛⵛⵏ ⴷ ⵉⴽⵄⴱ, ⴰⴷⵜ ⵉⵚⵚⵏ ⵉⵏⵙⵉ: ⵙⵙⵏⵜ ⴰⵙⵙⵏⴰ, ⴰⵙⴰⴽⴽⴰ ⴰⴷⵜ ⵜⵔⵓⵎ. ⵓⵛⵛⵏ: ⵎⴰⵅ? ⴽⵢⵢⵉⵏ ⵉ ⵖⴰⵔ ⵉⵔⵓⵏ. ⴰⴽⵄⴱ: ⵎⴰⵅ? ⴽⵢⵢⵉⵏ ⵉ ⵖⴰⵔ ⵉⵏⴷⵎⵎⵏ. ⵉⵏⵙⵉ: ⵎⴰⵅ ⴰⴷ ⵔⵓⵖ? ⵎⴰⵅ ⴰⴷ ⵏⴷⵎⵎⵖ? ⵓⵛⵛⵏ: ⴰⴷ ⵜⵉⵏⵉⴷ ⵙⵙⵄⴷⵓⵖ ⵜⵓⴷⴰⵔⵜ ⵉⵏⵓ ⴷⴳ ⵜⴰⵎⴰⵔⴰ, ⵓⵔ ⵉⵔⴰⵔⵖ ⵓⵔ ⵙⵙⵔⵉⵖ.. ⴰⴽⵄⴱ: ( ⵙⵓ ⵣⵉⵍⵍⵣ ) ⵓⵔ ⵥⵚⵉⵖ ⴰⵏⴱⴷⵓ. ⵜⵓⴷⵔⵜ ⵉⵏⵓ ⵎⵎⴰⵔⵔⴰ ⵜⴰⵡⵓⵔⵉ ⴷ ⵜⴰⵎⴰⵔⴰ. ⵉⵏⵙⵉ: ⴰⵙⴰⴽⴽⴰ ⴰⵏⵥⵕ. ⴰⴽⵄⴱ: ⵢⴰⵍⵍⴰⵀ, ⴰⵏⴷⴷⵓ. ⴰⵡⴰⵍ ⴰⴳ ⵡⴰ ⵓⵔ ⵉⵏⴼⴼⵄ. ⵓⵛⵛⵏ: ( ⴰⵎ ⵉⴼⵔⵃ ) ⵖⴰⵔ ⵉⵍ.. ⵖⴰⵔ ⵜⵓⴷⵔⵜ ⵉⴼⵓⵍⴽⵉⵏ. ⵓⵛⵛⵏ ⴷ ⵉⴽⵄⴱ, ⴰⴷ ⴼⵖⵏ. ⵉⵏⵙⵉ, ⴰⴷⴰⵢⵙⵏ ⵉⵅⵥⵕ, ⴰⴷ ⵉⵙⵏⵀⴰⵣ ⵉⵅⴼ, ⴰⴷ ⵉⴷⵡⴰⵔ ⵖⴰⵔ ⵜⵡⵓⵔⵉ ⵏⵏⵙ. ⵜⵉⵡⵡⵓⵔⴰ ⴷ ⵜⴱⵓⵔⵊⴰⵜⵉⵏ, ⵇⵏⵉⵏⵜ. ⴰⵚⵎⵎⵉⴹ ⴷ ⵡⴰⴹⵓ; ⵙⵖⵓⵢⵢⵓⵏ ⴷⴳ ⴱⴰⵔⵔⴰ. ⵓⵛⵛⵏ, ⴰⴷ ⵢⵉⵔⵥⵎ ⵜⴰⵡⵡⴰⵜ, ⴰⴷ ⵢⵉⵙⵙⵉⵊ, ⴰⴷ ⵢⴼⴼⵖ ⴰⵎ ⵉⵟⵟⴰⴼ ⴰⴷⴷⵉⵙ ⵏⵏⵙ. ⵓⵛⵛⵏ: ( ⴰⴷ ⵉⵖⵔ ⵅⴼ ⵓⴽⵄⴱ ) ⴰⵢⴰ ⴰⵎⴷⴷⵓⴽⴰⵍ ⵉⵏⵓ.. ⴰⵢ ⵉⴽⵄⴱ.. ⴰⵢⴰ ⵓⵎⴰ.. ⴰⴽⵄⴱ: ( ⴰⴷ ⵉⴼⴼⴰⵖ ) ⴰⵢⴰ ⴰⵎⴷⴷⵓⴽⴰⵍ ⵉⵏⵓ, ⵉⵏⵖⵢⵢⵉ ⵍⴰⵥ.. ⴼⴽⴰⵢⵉⴷ ⵉⵎⵉ ⵏ ⵓⵖⵔⵓⵎ. ⵓⵛⵛⵏ: ⴰⵡⴷ ⵏⴽⵉ ⵔⵉⵖ ⴰⴷⴰⴽ ⵜⵔⵖ ⵉⵎⵉ ⵏ ⵓⵖⵔⵓⵎ. ⴰⴽⵄⴱ: ( ⵉⵜⵎⵍⵍⵉⵖ ) ⵎⴰⵏⵉ ⵖⵔ ⵔⴰⴷ ⴰⴽ ⵜ ⵉⴷ ⵍⴷⵉⵖ? ⵢⴰⴽ ⵜⵥⵉⵕⴹ ⵓⴽⴰⵏ ⵎⴰⴷ ⵢⴰⵍⵍⴰⵏ. ⵓⵛⵛⵏ: ⵉⵡⴰ ⵎⵉⵏ ⵖⴰⵔ ⵏⵙⴽⵉⵔ? ⵀⴰ ⵍⴰⵣ! ⵀⴰ ⴰⴷⴼⴰⵍ! ⵀⴰ ⴰⵚⴰⵎⵎⵉⴹ! ⴰⴽⵄⴱ: ⵏⴰⴽⴽⵉ ⵓⵔ ⵥⴹⴰⵕⵖ ⵡⴰⵍⵍⵓ.. ⵡⴰ ⵖⵓⵔⵉ ⵡⴰⵍⵓ.. ⵓⵛⵛⵏ: ( ⵉⵙⴰⵙⵙⵓ ⵉⴼⴰⵙⵙⵏ ) ⴰⵡⴷ ⵏⴰⴽⴽⵉ ⴰⵎ ⴽⵢⵢⵉ. ⴰⴽⵄⴱ: ( ⵉⴽⵎⵎⴰⵣ ⴷⴳ ⵉⵅⴼ ) ⵎⴰⵅ ⵓⵔ ⵏⵜⴷⴷⵓ ⵖⵔ ⵓⵎⴷⴷⵓⴽⴰⵍ ⵏⵏⵖ? ⵓⵛⵛⵏ: ⵎⴰⵏ ⴰⵎⴷⴷⵓⴽⴰⵍ? ⴰⴽⵄⴱ: ⵉⵀⵀⵀ ... ⵉⵏⵙⵉ. ⵓⵛⵛⵏ: ⵓⵀⵓ, ⵎⴰⵅ ⵜⵜⵓⵜ ⵎⵉⵏ ⴷⴰⵙ ⵏⴳⴳⴰ? ⴰⴽⵄⴱ: ( ⵉⵜ ⴼⴽⴽⴰⵔ ) ⴽⵔⴰⵏ ⴱⴰⵙ, ⵓⵔ ⵢⵉⵍⵍⵉ. ⵉⵏⵙⵉ, ⵖⵓⵔⵙ ⵓⵍ ⴷ ⴰⵃⵏⵉⵏ. ⵓⵛⵛⵏ: ⵉⵡⴰ, ⵢⴰⵍⵍⴰⵀ ⴰ ⵖⴰⵔⵙ ⵏⴷⴷⵓ .... ⴰⵀ.. ⵉⵏⵖⴰⵏ ⵍⴰⵥ.. ⵓⵛⵛⵏ, ⴰⴷ ⵉⵙⵇⴰⵔⵇ ⴷⴳ ⵜⵡⵡⴰⵔⵜ ⵏ ⵉⵏⵙⵉ. ⵉⵏⵙⵉ, ⴰⴷ ⵢⴼⴼⵖ, ⴰⴷ ⵉⴱⴷ ⵉⵅⴰⵥⵥⴰⵕ ⴷⴳ ⵡⵓⵛⵛⵏ ⴷ ⵉⴽⵄⴱ. ⵉⵏⵙⵉ: ⵢⴰⴽ ⵍⴰⴱⴰⵙ? ⵎⵉⵏ ⴷⵉⵏ? ⵓⵛⵛⵏ: ⴰ ⵢⴰⵎⴷⴷⵓⴽⴰⵍ ⵏⵏⵖ, ⵏⵍⵍⵓⵥ ⴰⵟⵟⴰⵚ. ⵉⵏⵙⵉ: ⵉ ⵏⴽ ⵎⴰⵅ? ⵓⵛⵛⵏ: ⵙⴽⵙⵓ ⴷⴳ ⵏⵖ. ⵉⵏⵙⵉ: ( ⵉⵙⵅⵓⵥⵥⵕ ⴷⴳⵙⵏ ) ⵎⴰⵅ ⵜⴰⵖⵓⵍⵎ ⵉⵎⵛⵉ? ⵓⵛⵛⵏ: ⵓⵔ ⵉⵍⵍⵉ ⵎⵉⵏ ⵖⵔ ⵏⵜⵛ? ⴰⴽⵄⴱ: ( ⴰⴷ ⵉⵟⵟⴼ ⵅⴼ ⵓⴷⴷⵉⵙ ⵏⵏⵙ ) ⴰⵢ..! ⴰⵢ ...! ⴰⴷⴷⵉⵙ ⵉⵏⵓ. ⵍⴰⵥ, ⴰⴷⵢⵉ ⵉⵏⵖ. ⵓⵛⵛⵏ: ( ⴰⴷ ⵉⵡⴹⴰ ⵅⴼ ⵡⴰⴽⴰⵍ ) ⵄⴰⵜⵇⴰⵏⵖ .... ⵛⵡⴰⵢ ⵏ ⵓⵖⵔⵓⵎ. ⵉⵏⵙⵉ: ⴰⵀⴰⵢ..! ⴰⵀⴰⵢ..! ⴰⴽⵄⴱ: ⴰⴽ ⵉⵔⵃⴰⵎ ⵔⴱⴱⵉ ... ⵛⵡⴰⵢ ⵏ ⵜⵉⵔⵎⵜ. ⵉⵏⵙⵉ: ( ⴰⴷ ⵉⵜⵅⵎⵎⴰⵎ ) ⵡⴰⵅⵅⴰ. ⵎⴰⵛ ⴷⴰⵔⵉ ⵢⴰⵏ ⵏ ⵛⵛⴰⵔⵟ. ⴰⴽⵄⴱ: ( ⴰⴷ ⵉⴼⵔⴰⵃ ) ⵎⴰ ⵉⴳⴳⴰ ⵛⵛⴰⵔⵟ ⴰ, ⵖⴰⵔ ⵙⴰⵡⵍ. ⵉⵏⵙⵉ: ⴰⴷⴰⵡⵎ ⴰⴼⴽⵖ ⵉⵎⴰⵏⴷⵉ, ⴰⴷ ⵜⴳⴳⵎ ⴰⵖⵄⵓⵎ. ⵓⵛⵛⵏ: ⵡⴰⵅⵅⴰ. ⵉⵏⵙⵉ: ⵎⴰⵛ; ⴰⴷ ⵜⵜⴰⵊⵊⵎ ⵉⵎⵉⴽ ⵉ ⵓⵙⴳⴳⵯⴰⵙ ⵏ ⵉⵎⴰⵍ ⵃⵓⵎⴰ ⴰⴷ ⵜ ⴰⵥⵥⵓⵎ. ⵓⵛⵛⵏ: ⵡⴰⵅⵅⴰ. ⴰⴽⵄⴱ: ⵓⵔ ⵉⵇⵇⵉⵎ ⴰⴷ ⵏⵄⴰⵡⴷ. ⵜⴰⵡⵓⵔⵉ ⴷ ⴰⵎⵣⵡⴰⵔ. ( ⴰⴷ ⵉⵅⵥⴰⵕ ⵖⵔ ⵓⵛⵛⵏ ) ⵎⵉⵏ ⵜⵏⵏⵉⴷ? ⵓⵛⵛⵏ: ⵜⴰⵡⵓⵔⵉ ⵜⵓⴼ. ⴰⵏⴳⴳⴰⵔ